

 **NACRT**

REPUBLIKA HRVATSKA

ISTARSKA ŽUPANIJA

**OPĆINA SVETA NEDELJA**

**Općinsko vijeće**

KLASA: \_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_

Nedešćina, \_\_\_\_\_\_\_\_\_\_ 2020.

Na temelju članka 132. stavka 1. Zakona o gradnji (“Narodne novine”, broj 153/13, 20/17, 39/19. i 125/19) i članka 33. Statuta Općine Sveta Nedelja („Službene novine Općine Sveta Nedelja“, broj 11/18), a po prethodno pribavljenom mišljenju Turističke zajednice Općine Sveta Nedelja, Općinsko vijeće Općine Sveta Nedelja, na sjednici održanoj dana \_\_\_\_\_\_\_\_\_\_\_\_\_ 2020. godine donijelo je

**O D L U K U**

**o privremenoj zabrani izvođenja radova**

**na području Općine Sveta Nedelja u 2021. godini**

**Članak 1.**

Ovom se Odlukom privremeno zabranjuje izvođenje zemljanih radova na području Općine Sveta Nedelja odnosno određuje se vrsta građevina, područja Općine Sveta Nedelja, razdoblje kalendarske godine i vrijeme u kojemu se privremeno zabranjuje izvođenje zemljanih radova.

**Članak 2.**

Zemljani radovi koji se ovom Odlukom privremeno zabranjuju su radovi iskopa pomoću strojeva odnosno teške mahanizacije ili uporabom pneumatskih čekića i kopresora.

**Članak 3.**

Privremena zabrana iz ove Odluke odnosi se na sve vrste građevina, osim građevina i radova koji su navedeni u članku 132. stavku 2. Zakona o gradnji.

**Članak 4.**

Privremena zabrana izvođenja radova iz članka 2. ove Odluke odnosi se na sva naselja na području Općine Sveta Nedelja, osim dijelova naselja Eržišće (zaseok Matijuci) te dijela naselja Šumber (zaseok Branjevac i Stori Grod Šumber).

**Članak 5.**

(1) Izvođenje radova iz članka 2. ove Odluke zabranjuje se u kalendarskom razdoblju od 01. srpnja do 31. kolovoza 2021. godine.

(2) Zabrana izvođenja radova iz stavka 1. ovog članka odnosi se na vrijeme od 0,00 do 24,00 sata.

**Članak 6.**

Nadzor nad provedbom ove Odluke obavlja komunalni redar Općine Sveta Nedelja.

**Članak 7.**

Danom stupanja na snagu ove Odluke prestaje važiti Odluka o privremenoj zabrani izvođenja radova na području Općine Sveta Nedelja (“Službene novine Općine Sveta Nedelja”, broj 22/16).

**Članak 8.**

Ova Odluka stupa na snagu osmoga dana od dana objave u „Službenim novinama Općine Sveta Nedelja“.

 **Predsjednik**

 **Općinskog vijeća**

 **Valter Golja**